A Magyar Nemzeti Tanács a Tanács Kulturális Bizottságának javaslata alapján, valamint a Nemzeti kisebbségek nemzeti tanácsairól szóló törvény (a Szerb Köztársaság Hivatalos Közlönye 72/2009 szám) 17. szakasza 1. bekezdése, 18. szakasza 1. pontja és 24. szakasza 1.és 2. bekezdése, valamint a Magyar Nemzeti Tanács Alapszabályának (elfogadva 2010. július 3-án 12/2010 iratszám alatt és 2010. július 30.-án 16/2010 iratszám alatt) 16. szakasza 1. bekezdése, f./ pontja és 48. szakasza 1. bekezdése alapján a Tanács IV. ülésén, 2010. október 18.-án meghozza

***A TÖRTÉNELMI LEVÉLTÁR A***

***SZERBIÁBAN ÉLŐ MAGYAR NEMZETI KÖZÖSSÉG SZEMPONTJÁBÓL KIEMELT JELENTŐSÉGŰVÉ NYILVÁNÍTÁSÁRÓL SZÓLÓ ZÁRADÉKÁT***

***1./*** Az MNT Alapszabályának 2. szakasza értelmében, mely szerint az MNT a szerbiai-vajdasági magyarság kulturális autonómiájának legfőbb szerve, amellyel a magyar nemzeti közösség kollektív önkormányzati joga érvényesül, az MNT létrehozza a kiemelt jelentőségű országos, tartományi és helyi érdekű intézmények listáját, amely intézmények egyebek mellett Szabadka, Magyarkanizsa, Topolya, Zenta, Óbecse, Újvidék, Ada, Nagybecskerek, Zombor Nagykikinda stb. város illetve község területén működnek.

Az MNT minden egyes településre vonatkozóan döntést fogad el, az ajánlások alapján.

***2./*** A Tanács megállapítja, hogy a

|  |  |
| --- | --- |
| ***Név*** | Történelmi Levéltár |
| ***cím, székhely*** | 24400 Zenta, Fő tér 1./II |
| ***község*** | Zenta |
| ***tevékenység*** | 92512 – levéltári tevékenység |
| ***intézmény típusa*** | közintézmény |
| ***alapító*** | Zenta község |
| ***bejegyző szerv*** | Gazdasági Bíróság Szabadka |
| ***alapítás éve*** | 1952 |
| ***törzsszám*** | 08052115 |

a szerbiai magyar közösség részére ***kiemelt jelentőséggel bír***, a magyar nemzeti közösség kulturális sajátosságai, nemzeti identitása megőrzésének, előmozdításának és fejlesztésének szempontjából valamint a magyar kultúra törvényes feltételeinek biztosítása céljából Zenta község területén, Zenta településen.

***3./*** Ezen döntés alapján a Magyar Nemzeti Tanács kezdeményezheti a 1./ pontban meghatározott a szerbiai magyar közösség szempontjából kiemelt jelentőségű intézmény alapítói jogainak az átvételét a törvénnyel összhangban.

***4./*** Jelen döntés indoklása: A zentai Történelmi Levéltár öt község: Zenta, Óbecse, Ada, Magyarkanizsa és Szenttamás területén végzi az irattári és levéltári anyag védelmét és a vele járó egyéb feladatokat. Szenttamás kivételével a többi négy község többségében magyar lakta település, tehát a potenciális magyar ügyfeleink száma megegyezik a régió magyar ajkú népességének számával. A levéltárban őrzött 6000 irat-folyóméternyi dokumentum közel 50%-a magyar nyelvű. A szakemberinek 90%-a magyar, akik a Dudás Gyula Múzeum- és Levéltárbarátok Körével karöltve eddig több mint 60 kiadvánnyal gazdagították Zenta és környéke helytörténeti irodalmát. Az intézménynek kiemelkedő szerepe van a vajdasági és a magyarországi levéltárak közötti szakmai kapcsolatok építésében és fejlesztésében, információcseréjében.

***5./*** Jelen záradék rendelkezéseiről a törvényes határidőn belül az illetékes szervek kiértesítésre kerülnek.

***MAGYAR NEMZETI TANÁCS***

***Szabadka,Ago Mamužić u 11./II.***

***Iratszám: \_26/2010\_\_***

***Kelt: \_2010. október 18.-án \_***

ifj.dr. Korhecz Tamás Várkonyi Zsolt

elnök s.k. jegyző s.k.